# Bridgit Mendler

Bridgit Claire Mendler (Washington DC, 18 de desembre de 1992) és una actriu, cantant i compositora estatunidenca.

## Trajectòria
### Actriu

El 2004 va iniciar la seva carrera a la pel·lícula d'animació índia The Legend of Buddha, protagonitzant posteriorment les pel·lícules Alice Upside Down (2007), The Clique (2008), Alvin i els esquirols 2 (2009) i Labor Pains (2009) encara com adolescent. El 2009, Mendler va signar amb Disney Channel i va interpretar a Juliet van Heusen a Wizards of Waverly Place. Després de l'acollida favorable del seu personatge, va aconseguir el paper de Teddy Duncan a la sèrie Good Luck Charlie, que es va emetre des d'abril de 2010 fins a febrer de 2014. Mendler també va protagonitzar la pel·lícula Lemonade Mouth el 2011. Posteriorment, Mendler va interpretar a Candace a la comèdia de situació de la cadena NBC Undateable (2015-2016) i a Ashley Willerman a la sèrie de televisió musical Nashville (2017).
Pel que fa a la seva carrera interpretativa, Mendler ha citat la influència de Jamie Foxx, Natalie Portman i Rachel McAdams. Sobre McAdams va dir que «interpreta diversos papers, té molt de carisma i no intenta viure la seva vida a la vista del públic». També admira la dedicació de Christian Bale: «No podria viure la meva vida tan compromesa amb l'ofici com ho fa ell, amb transformacions corporals extremes i admirables». Mendler també va mencionar a Lindsay Lohan com una gran actriu.

### Cantant

Mendler va aparèixer en dos senzills de la banda sonora de Lemonade Mouth, ambdós classificats al Billboard Hot 100 dels Estats Units d'Amèrica (EUA). El 2012, Mendler va publicar el seu primer àlbum d'estudi, Hello My Name Is...., arribant al número 30 de la llista Billboard 200 amb més de 200.000 còpies venudes. El senzill principal, «Ready or Not» (2012), fou certificat com a disc d'Or i Platí a diversos països. El single següent, «Hurricane» (2013), no va assolir el mateix èxit tot i la seva popularitat. La seva carrera musical va virar en desvincular-se de Hollywood Records, publicant música aleshores de manera independent des de 2016.
Mendler ha citat a Bob Dylan com la seva major influència musical. En una entrevista amb Disney Channel Netherlands, va revelar que la seva cançó preferida era «Don't Think Twice, It's All Right», de l'àlbum de 1963 The Freewheelin' Bob Dylan. A Huffington Post va afirmar: «Va ser el primer músic al qual vaig prestar atenció pel que fa a la composició de les cançons. Té una manera d'escriure que és realment lúdica amb les lletres, però alhora diu quelcom que la gent considera important i amb la que es relaciona. Va parlar per tota una generació». També a va citar a Etta James, Elvis Presley, BB King, Lily Allen, Ella Fitzgerald i Billie Holiday: «M'encanta que tinguin ànima a les seves veus. Crec que això és important». Altres influències musicals inclouen Elvis Costello, The Delfonics, Red Hot Chili Peppers i Van Morrison.

## Pla personal

El 2012, Mendler va ser triada com a model de l'any per Common Sense Media, una organització sense ànim de lucre que honra les ments innovadores del món de l'espectacle, les polítiques públiques i la tecnologia, i premia principalment a persones professores, científiques i filantropes. Va ser premiada per la seva tasca solidària en accions contra l'assetjament escolar, tot millorant la vida de les famílies proporcionant un model de confiança i creant un impacte positiu al món. Mendler va ser la segona artista més jove en guanyar el premi, després de Miranda Cosgrove.
Mendler és llicenciada en Antropologia per la Universitat del Sud de Califòrnia. En una entrevista a USA Today, Mendler va afirmar: «El meu pla ara és estudiar alguna cosa interessant i factible des de la carretera. Vull saber alguna cosa més del que faig». El 2013, va estudiar Art medieval i antropologia mèdica. Mendler va dir que «crec que és genial que, malgrat la meua trajectòria professional, pugui decidir quan vull prendre i poder tenir temps lliure per a fer certes coses». Mendler té plans de doctorat inspirats per la seva mare, doctora en Ciències Polítiques.
El maig de 2017, Mendler va ser anunciada com una de les becàries del MIT Media Lab. El maig de 2018, va anunciar a Twitter que iniciava un programa de postgrau al Massachusetts Institute of Technology enfocat a millorar les xarxes socials: «Com a artista, durant anys vaig lluitar amb les xarxes socials perquè sentia que hi havia una manera més afectuosa i humana de connectar-me amb el públic». El gener del 2019, Mendler va anunciar que estava matriculada en una classe a la Harvard Law School.
Mendler s'ha significat a favor de diverses causes humanitàries. Des del 2010 fins al 2012, va actuar com a ambaixadora de First Book, una campanya per animar a llegir i lliurar llibres a infants que els necessitessin, i amb la campanya «Give With Target», amb l'empresa Target Corporation, per a recaptar fons per reformar escoles dels EUA.

## Filmografia
### Cinema

| Any | Títol | Personatge | Notes |
| 2004 | The Legend of Buddha | Lucy | Veu |
| 2007 | Alice Upside Down | Pamela Jones | |
| 2008 | The Clique | Kristen Gregory | |
| 2009 | Alvin i els esquirols 2 | Becca Kingston | |
| 2009 | Labor Pains | Emma Clayhill | |
| 2011 | Beverly Hills Chihuahua 2 | Appoline | Veu |
| 2012 | Arrietty i el món dels remenuts | Arrietty | Veu (versió en anglès) |
| 2014 | Muppets Most Wanted | Minnie | Extended version scene |
| 2014 | Lennon or McCartney | Ella mateixa | Documental |
| 2018 | Father of the Year | Meredith | |

### Televisió

| Any | Títol | Personatge | Notes |
| 2006 | General Hospital | Lulu's dream daughter | Episodi de l'11 de setembre de 2006 |
| 2009 | Jonas | Penny | Episode: "Wrong Song" |
| 2009–2012 | Wizards of Waverly Place | Juliet van Heusen | Paper recurrent (temporades 2–4); 10 episodis |
| 2010–2014 | Good Luck Charlie | Teddy Duncan | Paper principal |
| 2011 | Lemonade Mouth | Olivia White | Telefilm |
| 2011 | Disney's Friends for Change Games | Herself / Contestant | 5 episodis |
| 2011 | So Random! | Ella mateixa | Episodi: "Bridgit Mendler, Adam Hicks and Hayley Kiyoko" |
| 2011 | PrankStars | Ella mateixa | Episodi: "Secret Agent" |
| 2011 | Extreme Makeover: Home Edition | Ella mateixa | Episodi: "The Walker Family" |
| 2011 | Good Luck Charlie, It's Christmas! | Teddy Duncan | Telefilm |
| 2012 | House, MD | Callie Rogers | Episodi: "Runaways" |
| 2012 | Austin Mahone Takeover | Ella mateixa | Episodi: "Jingle Ball with Sean Kingston & Enrique Iglesias" |
| 2013 | Violetta | Ella mateixa | Episodi: "A Celebrity, a Song" |
| 2013 | We Day | Host | |
| 2013 | Jessie | Teddy Duncan | Episodi: "Good Luck Jessie: NYC Christmas" |
| 2015–2016 | Undateable | Candace | Paper principal (temporades 2–3) |
| 2017 | Nashville | Ashley Willerman | Episodi: "Let's Put It Back Together Again" |
| 2019 | Merry Happy Whatever | Emmy Quinn | Paper principal |

### Videojocs

* Bone: The Great Cow Race (2006), com a Thorn (veu)

## Discografia
### Àlbums d'estudi

* Hello My Name Is... (2012)

### EP

* Live in London (2013)
* Nemesis (2016)

## Gires de concerts

* Live in Concert (2012)
* Summer Tour (2013-2014)
* Nemesis Tour (2016-2017)

## Referències

* ↑ «Bridgit Mendler». Disney Channel. Arxivat de l'original el 29 octubre 2013.
* ↑ Collar, Matt. «Bridgit Mendler Bio». AllMusic.
* ↑ «Disney eyes another teen star | Hollywood Reporter». [Consulta: 13 octubre 2020].
* 1 2 «HC Interviews Bridgit Mendler». Her Campus. [Consulta: 22 maig 2013].
* ↑ «Rencontre avec Bridgit Mendler». Chronique Disney. [Consulta: 22 maig 2013].
* ↑ «Latest Music News, Band, Artist, Musician & Music Video News». Billboard.com. [Consulta: 20 agost 2012].
* ↑ «Bridgit Mendler On 'Good Luck Charlie,' Music, And The Craziest Thing A Fan Has Asked Her». , 20-06-2009 [Consulta: 31 març 2013].
* ↑ «After A Disney Launch, Bridgit Mendler Making Her Own Sounds». , 20-06-2009 [Consulta: 31 març 2013]. Arxivat 2 de novembre 2014 a Wayback Machine. «Còpia arxivada». Arxivat de l'original el 2014-11-02. [Consulta: 13 octubre 2020].
* ↑ «Bridgit Mendler kwam naar Europa en vertelde over haar muzikale leven». , 20-06-2009 [Consulta: 31 març 2013].
* ↑ «Bridgit Mendler Talks... Music». Disney Channel UK, 20-06-2009. [Consulta: 31 març 2013].
* ↑ «Bridgit Mendler: 'Ready Or Not' – Single review». Digital Spy, 20-06-2009. [Consulta: 31 març 2013].
* ↑ «Bridgit Mendler, Disney's feisty big sister». Asiaone News, 07-08-2012. Arxivat de l'original el 29 de juliol 2016. [Consulta: 26 agost 2012].
* ↑ «Bridgit Mendler Talks "Hello My Name Is...", Summer Tour, and More». newswithtags.com/, 20-06-2009. Arxivat de l'original el 19 setembre 2019. [Consulta: 31 març 2013].
* ↑ «Disney Actress And Singer Bridgit Mendler Inspired By Bob Dylan And The Fugees». Yahoo, 20-06-2009. [Consulta: 31 març 2013].
* ↑ «Awards – 2012». Common Sense Media. Arxivat de l'original el 27 de juliol 2013. [Consulta: 8 juliol 2012].
* ↑ «Disney Star Bridgit Mendler Awarded 2012 'Role Model of the Year'». Tv.broadwayworld.com, 26-04-2012. [Consulta: 8 juliol 2012].
* ↑ «Miranda Cosgrove honored by Common Sense». RBR, 26-04-2012. [Consulta: 8 juliol 2012].
* ↑ «SCHOOL OF THOUGHT: BRIDGIT MENDLER SHARES THE PERFECT COLLEGE CURRICULUM». raggedmag. Arxivat de l'original el 17 de novembre 2015. [Consulta: 14 novembre 2015].
* ↑ «Kelly & Michael: Bridgit Mendler "Ready Or Not" Performance». Recapo. [Consulta: 22 maig 2013].
* ↑ «On the Verge: Disney's Bridgit Mendler». USA Today. [Consulta: 22 maig 2013].
* ↑ «Q&A with Bridgit Mendler, Disney Channel Star». University Star. Arxivat de l'original el 8 setembre 2014. [Consulta: 22 maig 2013].
* ↑ «Allentown Fair: Bridgit Mendler hopes 'Good Luck' follows her through career». Hispanic Business. Arxivat de l'original el 2 octubre 2013. [Consulta: 22 maig 2013].
* ↑ «Power girl bridgit mendler on dealing with change, not knowing what's next». Seventeen. [Consulta: 22 maig 2013].
* ↑ , 20-06-2009.
* ↑ «Sandy Mendler, AIA, LEED AP». Mithun. Arxivat de l'original el 22 novembre 2014. [Consulta: 22 maig 2013].
* ↑ «Media Lab announces 2017 Director's Fellows». [Consulta: 8 maig 2019].
* ↑ Mendler, Bridgit. «First, the reason why I'm taking this time out to study is very connected to how i feel about social media. As an entertainer, for years I struggled with social media because I felt like there was a more loving and human way to connect with fans. That is what I'm going to study». Twitter.com, 02-05-2018.
* ↑ , 25-01-2019.
* ↑ «Arietty U.S. Dub's Lead Actress Bridgit Mendler Named». Anime News Network, 08-01-2011. [Consulta: 2 març 2011].
* ↑ «Lennon or McCartney?». Majic 100.3 Fm, 30-05-2011. [Consulta: 4 juny 2011].
* ↑ N'Duka, Amanda. «David Spade, Bridgit Mendler, Nat Faxon, & More Co-Star In 'Who Do You Think Would Win?' For Netflix». Deadline Hollywood, 03-05-2017. [Consulta: 31 maig 2017].